VIRKAMIESTUOMIOISTUIMEN MÄÄRÄYS(ensimmäinen jaosto)
6 päivänä maaliskuuta 2008
Asia F-55/07
Giuseppe Tiralongo
vastaan
Euroopan yhteisöjen komissio
Henkilöstö – Entinen väliaikainen toimihenkilö – Kanne – Vahingonkorvauskanne – Määräaikaisen sopimuksen uudistamatta jättäminen – Tutkittavaksi ottamisen edellytysten selvä puuttuminen
Aihe: EY 236 ja EA 152 artiklan nojalla nostettu kanne, jolla Giuseppe Tiralongo vaatii muun muassa, että komissio velvoitetaan
suorittamaan korvausta lainvastaisesta menettelystä hänen sopimuksensa jatkamisen yhteydessä väitetysti aiheutuneesta vahingosta
Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Asianosaiset vastaavat omista oikeudenkäyntikuluistaan.
Tiivistelmä
1.      Oikeudenkäyntimenettely – Kanteiden tutkittavaksi ottaminen – Arviointi kanteen tekohetkellä voimassa olevien sääntöjen perusteella
(Virkamiestuomioistuimen työjärjestyksen 76 artikla)
2.      Henkilöstö – Kanne – Vahingonkorvauskanne – Kanneperusteet
(Henkilöstösääntöjen 90 ja 91 artikla)
1.      Vaikka virkamiestuomioistuimen työjärjestyksen 76 artiklassa säädetty sääntö, jonka mukaan kyseinen tuomioistuin voi hylätä
määräyksellä kanteen, joka on selvästi hylättävä, on menettelysääntö, jota tällä perusteella sovelletaan sen voimaantulosta
lähtien kaikkiin virkamiestuomioistuimessa vireillä oleviin asioihin, sama ei koske niitä oikeussääntöjä, joiden perusteella
kyseinen tuomioistuin voi tämän artiklan mukaisesti todeta, että kanteen tutkittavaksi ottamisen edellytykset selvästi puuttuvat,
minkä se voi tehdä ainoastaan kanteen tekohetkellä voimassa olleiden sääntöjen perusteella.
(ks. 26 kohta)
3.     Virkamies, joka ei ole nostanut henkilöstösääntöjen 90 ja 91 artiklan mukaisessa määräajassa kumoamiskannetta päätöksestä,
jonka hän väittää olevan itselleen vastainen, ei voi korjata tätä laiminlyöntiään kanteella, jossa hän vaatii korvauksia tästä
päätöksestä aiheutuneesta vahingosta, olipa se sitten aineellista tai aineetonta, ja järjestää näin ollen itselleen uusia
kanteen nostamisen määräaikoja.
(ks. 31, 33, 40 ja 41 kohta)
Viittaukset:
Ensimmäisen oikeusasteen tuomioistuin: asia T‑27/90, Latham v. komissio, 24.1.1991 (Kok. 1991, s. II‑35, 38 kohta); asia T‑20/92,
Moat v. komissio, 13.7.1993 (Kok. 1993, s. II‑799, 46 kohta) ja asia T‑147/04, Ross v. komissio, 28.6.2005 (Kok. H. 2005,
s. I‑A‑171 ja II‑771, 48 kohta).